ཏུན་ཧོང་གཏེང་ཡིག་ཏུ།བཙན་པོ་དྲི་གུམ་ཡང་དེ་རུ་བཀྲོངསསྲས་གཉིས་ཀྱང་ཤ་ཁྱྀ་དང་ཉ་ཁྱྀར་བཏག་སྟེ་རྐོང་ཡུལ་དུ་སྤྱུགསྟེ་བཀྱེའོཞེས་གྲི་གུམ་བཙན་པོའི་སྲས་ལ་ཤ་ཁྱི་དང་ཉ་ཁྱི་དང་ཉ་ཁྱི་ཟེར་བ་ལ།དེབ་ཐེར་གཞན་དུ་བྱ་ཁྲི་དང་།ཤ་ཁྲི།ཉ་ཁྲི་ཞེས་བྲིས་འདུག་པ་དང་།རལ་གྲི་ལ་རལ་གྱི་དག་ཡིག་ལི་ཤིའི་གུར་ཁང་།ཞེས་སྣང་བ་ལྟར།ཨ་མདོའི་ཡུལ་སྐད་ཀྱི་ནང་དུ་ཀ་ཁ་ག་གསུམ་ལ་ར་བཏགས་སྦྱར་པ་ཕལ་ཆེར་ཡ་བཏགས་ལྟར་ཀློག་བཞིན་ཡོད་དེ།སྐྲ་ལ་སྐྱ།བཀྲུ་བ་ལ་བཀྱུ་བ།སྐྲང་བ་ལ་སྐྱང་བ།དཀྲིགས་པ་ལ་དཀྱིགས་པ།དཀྲི་བ་ལ་དཀྱི་བ།བཀྲུས་པ་ལ་བཀྱུས་པ།སྐྲན་ལ་སྐྱན།གྲུ་ག་ལ་གྱུ་གསྒྲུང་ལ་སྒྱུང་།འགྲོ་ལ་འགྱོ།གྲོད་པུ་ལ་གྱོད་པུ།བྱ་སྒྲོ་ལ་བྱ་སྒྱོ།སྒྲིག་པ་སྒྱིག་པ།སྒྲོམ་བུ་ལ་སྒྱོམ་བུ།གྲིམ་པ་ལ་གྱིམ་པ།ཁྲིད་པ་ལ་ཁྱིད་པ།ཁྲི་ཀ་ལ་ཁྱི་ཀ།འཁྲུག་པ་ལ་འཁྱུག་པ།ཁྲག་ལ་ཁྱགཁྲལ་ལ་ཁྱལ།ཁྲོགས་སེ་ལ་ཁྱོགས་སེ།ཁྲུས་ཤིག་ལ་ཁྱུས་ཤིག།ཁྲབ་ལ་ཁྱབ།ཁྲ་ཁྲ་ལ་ཁྱ་ཁྱ་ཞེས་པ་ལྟ་བུ་མང་པོ་ཡོད་པའི་ཚུལ་འདི་ཤེས་ན།ལབ་གླེང་སོགས་ཀྱི་སྐབས་སུ་དོན་ལ་རྨོངས་པར་མི་འགྱུར་རོ།།